Sulinet

Sulinet Rendszergazda Menedzser
A Sulinet Rendszergazda Menedzser felület segítségével az egyes intézmények rendszergazdákat kérhetnek fel vagy törölhetnek a Sulinet szolgáltatásokkal kapcsolatos teendők elvégzésére; a rendszergazdák pedig kezelhetik a felkéréseiket, valamint lemondhatnak egy adott intézményhez köthető rendszergazdai tevékenységükről.



Elérhetőség
A Sulinet Rendszergazda Menedzser elérhetősége: https://sulinetadmin.niif.hu/srm

Hozzáférési információk intézmények részére
A Sulinet Rendszergazda Menedzser felületre az intézmény képviselőjének kell belépnie az adminisztrátori e-mail címmel (példa a formátumra: S1234@adminmail.sulinet.hu) és a hozzá tartozó jelszóval, a "Belépés intézményeknek" gombra kattintva.



Elfelejtett jelszó esetén
A Belépés intézményeknek oldalon található "Elfelejtett jelszó?" hivatkozásra kattintva lehetőség van az intézmény végponti azonosítójának (VPID), valamint az intézmény számára kihelyezett Cisco 892FSP típusú router sorozatszámának ismeretében a jelszó elküldésére, amennyiben az intézmény számára biztosított hálózati szegmensből érkezik a lekérdezés.



Az intézményi felületről
Belépés után itt tudunk új felkérést küldeni az általunk megbízott rendszergazdának az "Új felkérés" gombra kattintva.



A "Rendszergazda e-mail címe" és a "Személyes üzenet" mező kitöltése is kötelező. A "Felkérés" gombbal tudjuk elküldeni a megadott e-mail címre a kérelmet.



Az aktuális felkérések láthatóak az oldalon egészen addig a "Rendszergazda felkérések" mezőben, amíg a rendszergazda el nem fogadta vagy esetleg el nem utasította azt. A rendszergazda e-mail címe mellett látható a felkérés időpontja, illetve az, hogy hányszor küldtünk neki felkérést.



A "Frissítés" gombra kattintva tudunk ismételt meghívást küldeni a rendszergazda számára. Lehetőségünk van több rendszergazda meghívására is. Ha a meghívott rendszergazda elfogadta az intézmény felkérését, akkor láthatóvá válik a "Rendszergazdák" mezőnél.

Hozzáférési információk rendszergazdák részére
A belépéshez szükség lesz az intézmény által a Sulinet Rendszergazda Menedzser felületen keresztül küldött felkérésre, amely arra az e-mail címre lett elküldve, amelyet az intézmény a rendszergazda felkérésénél megadott. A levélben található hivatkozásra kattintva megnyíló oldalon meg kell adnunk az adatainkat, a név kitöltése kötelező. Ezen az oldalon határozhatunk a felkérés elfogadásáról vagy elutasításáról is.



Ha elfogadtuk a felkérést, akkor a következő oldalon kapjuk meg a felülethez tartozó rendszergazdai jelszavunkat, amely módosítására, ismételt megjelenítésére nincs lehetőség. A jelszó ismeretében a Sulinet Rendszergazda Menedzser felületre a "Belépés rendszergazdáknak" gomb segítségével tudunk belépni. Felhasználói névként azt az e-mail címünket kell megadnunk, amelyre a felkérést kaptuk.

Elfelejtett jelszó esetén
A Belépés rendszergazdáknak oldalon található "Elfelejtett jelszó?" hivatkozásra kattintva a regisztrált e-mail cím megadásával van lehetőségünk egy új jelszó igénylésére. Ehhez a "Küldés" gombra kattintás után az e-mail címünkre érkező levél utasításait kell követnünk.



A rendszergazdai felületről
Belépés után azok az intézmények láthatóak, amelyek megbízást adtak a rendszergazdai feladatok ellátására. Itt lehetséges lemondani ezt a lehetőséget.



A fenti menüsávban a saját nevünkre kattintva lehetőség van a személyes adataink módosítására, valamint új jelszó generálására is.



SulinetAdmin Dashboard
A SulinetAdmin Dashboard a Sulinetben résztvevő intézmények számára nyújt egységes felületet, amelyen keresztül áttekinthetik a szolgáltatásaikat, azok állapotát; elvégezhetnek szolgáltatásokkal kapcsolatos módosításokat, továbbá lehetőség van új igénylés elküldésére is.

Elérhetőség
A SulinetAdmin Dashboard elérhetősége: https://sulinetadmin.niif.hu

A felületről
A felületre belépve egy összegző áttekintést láthatunk az intézmény szolgáltatásainak állapotáról, az intézmény adatairól, felhasználóiról, valamint a Sulinet Ügyfélszolgálaton leadott aktív bejelentések számáról. Részletes információk a bal oldali menün keresztül, valamint az egyes áttekintő dobozok alján található hivatkozáson keresztül érhetők el. A felső menüsávban a regisztrált e-mail címre kattintva átugorhatunk a Sulinet Rendszergazda Menedzser rendszergazdai bejelentkező felületére.



Az intézmény nevére kattintva kiválaszthatunk egy másik intézményt, ha több helyen is rendszergazdai feladatot látunk el. A "Kijelentkezés" gomb magáért beszél, a bal felső sarokban található "SulinetAdmin Dashboard" feliratra kattintva mindig az összegző oldalra juthatunk.